พิษค่าเงินตุรกีป่วน กดทองคำราคาร่วง
พิษค่าเงินตุรกีป่วน กดทองคำราคาร่วง
17 ส.ค. 2561

ทองคำผันผวนร่วง 150 บาท ผวาค่าเงินลีราตุรกีอ่อนค่า นักลงทุนแห่ซบลงทุนดอลลาร์สหรัฐ
รายงานข่าวสมาคมค้าทองคำแจ้งว่า ราคาทองคำในประเทศผันผวน ปรับขึ้นลง 5 ครั้งตั้งแต่ช่วงเช้าถึงเย็น โดยรวมแล้วปรับลดลง 150 บาท ส่งผลให้ทองคำแท่งรับซื้อ 18,550 บาท ขายออกบาทละ 18,650 บาท ราคาทองรูปพรรณรับซื้อ 18,222.32 บาท และขายออก  19,150 บาท ราคาทองคำต่างประเทศอยู่ที่ 1,179 ดอลลาร์สหรัฐ/ออนซ์ ค่าเงินบาทอ่อนค่าลงที่ 33.30 บาท/ดอลลาร์
น.ส.ฐิภา นววัฒนทรัพย์ ประธาน เจ้าหน้าที่บริหาร บริษัท วายแอลจี บูลเลี่ยน แอนด์ ฟิวเจอร์ส  กล่าวว่า ราคาทองคำในประเทศปรับลดลงต่ำสุดในรอบ 2 ปี 8 เดือน อยู่ที่ 18,550 บาท/บาททองคำ และแนวโน้มระยะสั้นมีโอกาสปรับลงอีก โดยมีแนวรับที่ 18,300 บาท/บาททองคำ หรือ 1,150 ดอลลาร์/ออนซ์
ทั้งนี้ เนื่องจากนักลงทุนและกองทุนทองคำเทขายทองคำต่อเนื่องมาตลอด 2 เดือนที่ผ่านมา เพราะวิตกกังวลเกี่ยวกับปัญหาสงครามการค้า ทั้งสหรัฐ-จีน สหรัฐ-ตุรกี รวมทั้งปัญหาวิกฤตค่าเงิน ของตุรกีที่อ่อนค่าลงถึง 45% ตั้งแต่ต้นปีที่ผ่านมา ทำให้มีแรงขายทั้งสินทรัพย์ เสี่ยง เช่น หุ้น รวมทั้งทองคำ และหัน มาลงทุนในเงินดอลลาร์แทน ทำให้ดัชนีค่าเงินดอลลาร์แข็งค่าสูงสุดในรอบ 13 เดือน
อย่างไรก็ตาม มองว่าราคาทองยังเป็นขาลง เพราะกังวลปัญหาวิกฤตค่าเงินตุรกีที่อาจจะลุกลามไปยังประเทศยุโรป ที่เป็นเจ้าหนี้